kardosdrur/scandi-wiki huggingface dataset:
Torben Zeller

Torben Zeller (født 4. december 1949) er en dansk skuespiller og komiker. Han medvirkede i underholdningsprogrammet Så hatten passer og Hatten Rundt, der var bygget på skuespillernes improvisationer. 

Torben Zeller spiller på film oftest biroller bl.a. i Min fynske barndom og At klappe med én hånd. Herudover har han lagt stemme til en række tegnefilm.

Privat 
Han er gift med frisøren Gun-Britt Zeller. Han er søn af vicepolitimester Mogens Zeller (død 1949) og ejendomsmægler Edith Zeller (død 2009), blev efter sin studentereksamen uddannet på Skuespillerskolen ved Odense Teater 1972-1975.

Filmografi

Film 
 1976 Julefrokosten
 1981 Olsen-banden over alle bjerge
 1990 Bananen - Skræl den før din nabo
 1992 Snøvsen
 1994 Min fynske barndom
 1994 Vildbassen
 1994 Krummerne 3 - Fars gode idé
 2001 At klappe med én hånd
 2006 Krummerne - Så er det jul igen
 2007 Shrek den tredje

Tv 
 1993 Andersens julehemmelighed
 1993 Operation Negerkys
 1996 Krummernes Jul
 1997 Bryggeren
 1997 Strisser på Samsø
 1997 Riget
 1997 Alletiders Julemand
 1998 Brødrene Mortensens Jul
 2000 Rejseholdet
 2003 Jesus & Josefine
 2003 Forsvar
 2006 Krøniken
 2009 Mille

Eksterne henvisninger 

 

Skuespillere fra Danmark
Tegnefilmsdubbere fra Danmark
Studenter fra Odense Katedralskole
Hartford

Hartford er en amerikansk by og hovedstad i delstaten Connecticut. Byen ligger ved floden Connecticut River. Byen har  indbyggere, og Hartford er dermed Connecticuts næststørste by kun overgået af Bridgeport.

Skuespillerinden Katharine Hepburn blev født i Hartford.

Referencer

Eksterne henvisninger 

 

Byer i Connecticut
Bridgeport (Connecticut)

Bridgeport er en amerikansk by og delstaten Connecticuts største med sine  indbyggere. 

Byen indgår i New Yorks storbyområde.

Referencer

Eksterne henvisninger 

 

Byer i Connecticut
Forstæder til New York City
Dover (Delaware)

Dover er en amerikansk by og hovedstad i delstaten Delaware. Byen har  indbyggere og er administrativt centrum i det amerikanske county Kent County.

I byen ligger universitetet Delaware State University.

Referencer

Eksterne henvisninger 

 

 
Etableret i 1683
Wilmington (Delaware)

Wilmington er den største by i delstaten Delaware i USA. Byen har  indbyggere. Wilmington er administrativt center i Countiet New Castle.

Referencer

Ekstern henvisning 

 Wilmingtons hjemmeside (engelsk)

Byer i Delaware
Tallahassee

Tallahassee er hovedstad i den amerikanske delstat Florida. I 2000 havde byen 150.624 indbyggere. Byen er administrativt centrum i det amerikanske county Leon County. Navnet Tallahassee er et indiansk ord, der betyder "gammel by".

Oprindelig mødtes den amerikanske regering i Florida skiftende i de to største byer, Pensacola i Vestflorida og Saint Augustine i Østflorida. Da det var meget ubelejligt, blev Tallahassee grundlagt halvvejs mellem de to byer i 1824.

Referencer

Eksterne henvisninger 

 

Byer i Florida
Honolulu

Honolulu er den største by og hovedstad i den amerikanske stat Hawaii. Byen ligger på øen Oahu og har  indbyggere. Navnet Honolulu betyder beskyttet bugt på hawaiiansk.

Personer fra Honolulu

Barack Obama (1961-), USAs præsident

Referencer

Eksterne henvisninger 

 

Byer i Hawaii
Fallujah

Fallujah er en irakisk by med  indbyggere, beliggende 69 km vest for Bagdad i provisen Al Anbar ved bredden af Eufrat. Den er kendt som moskébyen på grund af sine mere end 200 moskeer i selve byen samt i de omkringliggende landsbyer. Byen er hovedsagelig sunnimuslimsk.
Fallujah kan dateres tilbage til det babyloniske rige. 

Irakkrigen har efter sigende skadet mere end 60% af byens bygninger, heraf er de 20% helt ødelagt, ligesom 60 af byens moskeer.

Byen har været et centrum for den irakiske opstand mod de amerikanske besættelses tropper efter Golfkrigen 2003. Den 8. november 2004 iværksatte den amerikanske besættelsesmagt en operation mod byen for at rense byen for oprørere.

Se også 
 Operation Vigilant Resolve
 Slaget om Fallujah

Referencer

Ekstene henvisninger 

Byer i Irak
Triumfbuen

Triumfbuen (fransk: Arc de triomphe de l'Étoile) er en triumfbue i Paris på Place Charles de Gaulle – tidligere Place de l'Étoile (Stjernepladsen) – for enden af byens hovedstrøg Avenue des Champs-Élysées.

Den er et af Paris' mange vartegn. Det er et 50 meter højt bygningsværk, som kejser Napoleon lod igangsætte i 1806 efter sin sejr ved Austerlitz for at hylde den franske hær. Triumfbuen, som er opført i empirestil, var færdigbygget i 1836.

Under Triumfbuen findes den ukendte soldats grav, hvor en ukendt fransk soldat fra 1. verdenskrig ligger begravet. Over graven brænder en evig flamme til minde om de faldne i 1. verdenskrig. I 1940 marcherede tyske soldater igennem triumfbuen for at markere sejren over Frankrig, og i 1944 markerede general Charles de Gaulle befrielsen fra den tyske besættelse på samme måde.

Andre triumfbuer 
Der findes også en mindre Triumfbue: Arc de Triomphe du Carrousel, som er 25 meter høj, og endelig blev von Spreckelsens kube eller La Grande Arche de la Fraternité indviet i 1989. Den er 100 meter høj.

De tre triumfbuer ligger på monumentalaksen Axe historique.

Se også 
 Navnene indgraveret på Triumfbuen

Eksterne links 

 http://arc-de-triomphe.monuments-nationaux.fr/fr/ 

Monumenter i Paris
Monument historique i Paris
8. arrondissement
Triumfbuer
Japankvæde

Slægten Japankvæde (Chaenomeles) er kun udbredt i Østasien. Her nævnes kun de arter og hybrider, som dyrkes i Danmark.

 Lille japankvæde (Chaenomeles japonica)
 Stor japankvæde (Chaenomeles speciosa)

 Chaenomeles x superba

Rosen-familien
Kvæde-slægten

Slægten Kvæde (Cydonia) er udbredt i Europa, Nordafrika og Asien. Det er løvfældende buske eller småtræer med store, endestillede blomster. Her nævnes kun den ene art, som dyrkes i Danmark.

 Kvæde (Cydonia oblonga)

Rosen-familien
Japanmispel

Slægten Japanmispel (Eriobotrya) er udbredt med ca. 10 arter i Østasien. Her nævnes kun den ene, hvis frugter af og til kan ses i danske forretninger.

 Almindelig japanmispel (Eriobotrya japonica)

Rosen-familien
Mispel-slægten

Slægten Mispel (Mespilus) findes kun i Europa og Lilleasien, og Arkansas i Forenede Stater. Det er små træer elle store buske med elliptiske blade. Blomsterne sidder enkeltvis ved spidsen af skuddet. De er flødehvide og store. Frugterne er kuglerunde, hårde "æbler".

 Mispel (Mespilus germanica)
 Amerikansk mispel (Mespilus canescens)

Litteratur 
 James B. Phipps: Hawthorns and Medlars, 2003, 

Rosen-familien
Ildtorn

Slægten Ildtorn (Pyracantha) er udbredt i Europa og Østasien. Det er stedsegrønne eller vintergrønne buske med grentorne og aflangt elliptiske blade. Blomsterne er samlet i halvskærme, og frugterne er røde eller gule bæræbler. Her nævnes kun de arter, der dyrkes i Danmark.

 Almindelig ildtorn (Pyracantha coccinea)
 Tibetansk ildtorn (Pyracantha fortuneana)
 Kinesisk ildtorn (Pyracantha koidzumii)

Rosen-familien
Pære

Slægten Pære (Pyrus) består af løvfældende, ofte tornede træer eller store buske. Bladene er enkle med savtakket eller tandet rand. Blomsterne sidder i halvskærme på korte dværgskud. Frugten er rund-pæreformet og indeholder stenceller i frugtkødet. Slægten er udbredt fra Syd- og Sydøsteuropa over Lilleasien, Kaukasus og Alborz til Himalaya, Kina og Østasien. Her nævnes kun de arter, som dyrkes i danmark.

Verdensproduktion

Arter

Udvalgte arter 
 Kinapære (Pyrus calleryana)
 Almindelig pære (Pyrus communis)
 Snepære (Pyrus nivalis)
 Japanpære (Pyrus pyrifolia)
 Pilebladet pære (Pyrus salicifolia)

Danske arter 
Arter af pære i Danmark:

 Pyrus amygdaliformis (spinosa) 
 Pyrus amygdaliformis var. persica (persica) 
 Pyrus betutifolia 
 Pyrus calleryana 
 Pyrus calleryana var. fauriei (fauriei) 
 Pyrus x canescens (nivalis x salicifolia) 
 Almindelig pære 
 Pyrus communis var. pyraster (pyraster) 
 Pyrus lindleyi 
 Pyrus pyraster (communis ssp. achras) 
 Pyrus salicifolia 
 Pyrus salicifolia 'Pendula' 
 Pyrus ussuriensis 
 Pyrus ussuriensis var. hondoensis,

Andre arter

Note 

 
 
Frugttræer
George Soros

George Soros (født 12. august 1930 i Ungarn) er finansmand.

Han havde i november 2016 en personlig formue på 172 mia. kroner, hvilket placerer ham i top 30 på listen over de rigeste mennesker i verden. Størstedelen af Soros' formue stammer fra spekulativ valutahandel. Han er stifter, administrerende direktør og bestyrelsesformand for hedgefonden Soros Fund Management,  som han stiftede i 1969.

Baggrund 
Soros voksede op i en jødisk familie, men beskrev senere sig selv som ateist. Han forlod Ungarn i 1947 og bosatte sig i London, hvor han livnærede sig som gadesælger og kuffertbærer. Samtidig studerede han økonomi ved London School of Economics. I 1956 flyttede han til USA, hvor han oparbejdede sig en formue på ren spekulation. Samtidig har han drevet en udstrakt filantropisk virksomhed, især i Østeuropa og Sydafrika. Hans humanitære fond omsætter 350 milliarder US$ årligt. I 1988 stiftede han Stefan Batory-fonden sammen med en kreds af polske ledere med fokus på social retfærdighed, demokrati og bærekraftig udvikling.

En kontroversiel finansmand 
George Soros mente, USA ville blive et bedre sted uden en præsident som George W. Bush, og støttede derfor John Kerry forud for det amerikanske præsidentvalg 2. november 2004.

Soros er en yderst kontroversiel skikkelse med tilnavnet "The man who broke the Bank of England" – med henvisning til hans og andre spekulanters massive salg af britiske pund på "Den sorte onsdag", 16. september 1992. Soros var manden, der skabte valutakrisen i Europa i 1992, og knækkede italienske lire, britiske pund og skandinaviske kroner. De massive spekulative salg af det britiske pund tvang Bank of England til at trække pundet ud af valutakurssamarbejdet i Det Europæiske Monetære System. Efterfølgende måtte Bank of England devaluere det britiske pund. Det skønnedes, at George Soros tjente omkring 1,1 milliard US$.

I 2018 tabte Soros omkring 20 millioner kroner ved at satse på et fald i Norwegians aktiekurs. I stedet fik selskabet en kursopgang på 40 %.

Referencer

Eksterne henvisninger 

 Om Soros

Personer fra USA
Personer fra Budapest
Filantroper fra USA
Locked-in-syndrom

Locked-in syndrom (LIS, det deefferentierede stadium) er en neurologisk sygdom, hvor alle kroppens vilkårlige muskler, undtaget øjenmusklerne, er totalt lammet. Patienterne kan ikke tale eller bevæge sig, trods det, at de er vågne, ved bevidsthed og med normal tankevirksomhed. Al kommunikation foregår ved at patienten bevæger øjnene. Oftest er blink- og øjenbevægelser kun mulig i det vertikale plan.

Den franske journalist og ELLE-redaktør Jean-Dominique Bauby blev i 1995 ramt af syndromet. Før han døde i 1997 skrev han en bog: Le Scaphandre et le papillon (dansk titel: Dykkerklokken og sommerfuglen). Den fransk-amerikanske film Dykkerklokken og sommerfuglen (Le Scaphandre et le papillon, The Diving Bell and the Butterfly) fra 2007 er baseret på Baubys bog.

Se også 
 Hjernedød
 Koma

Kilder 
 Olaf B. Paulson, Flemming Gjerris, Per Soelberg Sørensen, Marianne Juhler, Klinisk Neurologi og neurokirurgi, FADL.

Eksterne link 
 IMDb, The Diving Bell and the Butterfly – film.

Neurologiske sygdomme
Kung fu

Kungfu (功夫, Pinyin: gōngfu) er en fællesbetegnelse for kinesisk kampkunst. Kungfu er en af de ældste former for asiatisk kampkunst og kan dateres tilbage til Den Gule Kejser, Qin Shi Huang Di, der samlede kinesiske småstater til et rige Zhongguo, Riget i Midten. Han grundlagde kampsystemet Quan fa, nævens princip.

Kungfu er stamfaderen til de fleste senere opståede former. Kungfu deles i to hovedkategorier: den nordlige skole og den sydlige skole. Den nordlige skole kendetegnes ved langstrakte armbevægelser, høje spark og springspark. Den sydlige skole gør især brug af lave, styrkekrævende kampstillinger og korte armbevægelser. I de fleste former for kungfu indgår både slag, spark, parader og greb i kampteknikkerne.

Der findes mange stilarter og forskellige skoler inden for kungfu. Mest kendt fra den nordlige skole er Changbi yuan og Jingwu. Hong Quan eller Hung gar også kaldt De Fem Dyr og Wing Chun (også kendt under dets tyske navnWing Tsun) er den sydlige skoles mest populære stilarter.

Engang kunne kungfu inddeles i forskellige kungfu stilarter som abestil, slangestil, tigerstil, ørneklo kungfu, tranestil, dragestil og fuldemands boksning. I dag er flere af disse stilarter helt eller delvist uddøde som selvstændige stilarter: slange, tiger, trane, leopard og drage er i dag samlet i Hong Quan.

Referencer 

Kinesisk kampsport
Ansari X Prize

Ansari X Prize er en præmie på 10 millioner dollars, der er udlovet for at fremme rumturisme. Præmien går til det første hold, der bygger et rumfartøj uden offentlig støtte, og som to gange indenfor to uger får sendt deres rumfartøj op i 100 kilometers højde over jorden med tre personer om bord (eller en person og ekstra vægt om bord svarende til to personer mere).

X Prize blev offentliggjort 18. maj 1996 i St. Louis.

Ideen til X Prize er Orteig præmien der i 1919 blev udlovet til den første non-stop flyvning mellem New York og Paris. Orteig præmien blev vundet i 1927 af Charles Lindbergh.

Den 4. oktober 2004 vandt SpaceShipOne præmien.

Kilder/henvisninger 
 http://www.xprize.org

Hædersbevisninger
Rigs vandring

Rigs vandring (norrønt Rígsþula) er en fortælling fra den nordiske mytologi. Fortællingen handler om guden Hejmdals vandring i Midgård i skikkelse af den dødelige mand Rig.

Referat 
Fortællingen beretter, at Heimdal blev stamfader til de tre klasser af mennesker, nemlig stormænd, bønder og trælle.

Rig vandrede langs stranden, til han kom til en noget tarvelig hytte, hvor de to gamlinge Ai og Edda havde til huse. Rig blev budt på en jævn kost og blev hos dem i tre dage. Han sov om natten mellem de to. Ni måneder efter Rigs afrejse fødte Edda sønnen Træl. Drengen var på ingen måde et pragteksemplar, men skyede ikke arbejdet og var stærk. Han giftede sig med Thir og sammen blev de ophav til trællenes æt.

Rig fortsatte sin vandring i Midgård og kom til et midaldrende ægtepar Afi og Amma. Som hos Ai og Edda blev Rig i tre dage, hvor han dog blev budt på en noget bedre kost, men ellers var forløbet det samme. Amma fødte ni måneder efter Rigs afrejse sønnen Karl. Han viste sig at have forstand på afgrøder og blev en storslået landmand. Han giftede sig med Snør, og sammen blev de ophav til bøndernes æt.

Det tredje par, Rig besøgte på denne vandring, var det unge par Fader og Moder og her var maden udsøgt og boligen glimrende. Måske af denne årsag voksede hans søn med Moder op og blev en kæk og kønt udseende mand. Drengen fik navnet Jarl og fik lært runer og krigskunst og blev god til at slå ihjel. Han blev viet til Erna af høj byrd, og de grundlagde stormændenes slægt. Deres yngste søn hed Konr og han var i alle henseender flere fold bedre end sin Fader. En af Konrs efterkommere blev den første konge af Danmark.

Litterære kilder til nordisk mytologi
Toutatis

Toutatis (eller, som det oftest staves: Teutates) var én af de gamle, keltiske guder. Han blev tilbedt både af ø-kelterne og af gallerne på fastlandet. Navnet betyder "Stammens far". Toutatis var gud for krig, vækst og rigdom. Den mærkelige sammenstilling skyldes, at alle disse områder er væsentlige for stammens enhed og harmoni, som var hans egentlige virkefelt.

Udtrykket "Ved Teutates" bliver ofte brugt i Asterix-tegneserierne og -filmene.

Guder
Camarón de la Isla

Camarón de la Isla var kunstnernavn for José Monje Cruz (født 5. december 1950 i Cádiz, død 2. juli 1992 i Barcelona) var en spansk flamencosanger og sin tids mest populære. Han optrådte og indspillede meget sammen med Paco de Lucía.
Camarón var født i San Fernando, en lille by nær Cádiz. Han startede tidligt ud sammen med den jævnaldrende Paco de Lucia, guitaristen fra Algeciras ikke langt fra Cádiz. De lærte hinanden at kende gennem en flamencoklub i Malaga og indspillede sammen en række plader på et niveau, der ikke er set før eller siden indenfor flamenco. De to turnerede sammen i en periode.
Camarón havde en karakteristisk stemme, som indenfor den dybe sangstil virkelig krængede alle følelser helt ud, ligesom han evnede at få stemmen til at knække over i forskellige lag, der blottede alle nerver og var helt unik.
I de senere år blev han akkompagneret fortrinsvis af Tomatitto, som også havde højt niveau. Alligevel er det de tidlige ting med Paco, der for alvor placerer Camaron de la Isla blandt verdenssangens allerstørste.

Referencer

Eksterne henvisninger 

Flamencomusikere
Sangere fra Spanien
Bøg på mor med Kristtorn

Bøgeskov på morbund er bøgeskove, som står på let, ofte udvasket jord. I de mest regnrige dele af landet vil der være spredt underskov af Kristtorn. Jorden er sur, og omsætningen af førne er langsom og slutter med dannelse af morr. Enkelte steder – som f.eks. i skoven ved Salten Langsø som er vist på billedet – kan Eg være dominerende. Det skyldes en kombination af stævningsdrift og husdyrgræsning i skoven. Når successionen får lov at virke, vil det dominerende træ blive Bøg.

Bøgeskov på morbund med kristtorn er betegnelsen for en naturtype i Natura 2000-netværket, med nummeret 9120.
Denne naturtype omfattes af de to plantesamfund Ilici-Fagenion og Quercion robori-petraeae.

Blandt de karakteristiske arter i denne skovtype kan man nævne:
 Almindelig Blåbær (Vaccinium myrtillus)
 Almindelig Bøg (Fagus sylvatica)
 Almindelig Ene (Juniperus communis)
 Almindelig Kristtorn (Ilex aquifolium)
 Bølget Bunke (Deschampsia flexuosa)
 Hedelyng (Calluna vulgaris)
 Stilk-Eg (Quercus robur)
 Vild Kaprifolie (Lonicera periclymenum) = Almindelig Gedeblad

Kilder og henvisninger 

 http://novana.au.dk/naturtyper/skove/boeg-paa-mor-med-kristtorn-9120/ Bøg på mor med krisstorn] på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Paco de Lucía

Francisco Sánchez Gómez med kunstnernavnet Paco de Lucía (født 21. december 1947 i Algeciras i Spanien, død 25. februar 2014) var en spansk flamencoguitarist. Hans kunstnernavn betyder Lucías Paco. (Lucía er hans mor, og Paco er et kælenavn for Francisco.)

Paco de Lucía samarbejdede først meget med Camarón de la Isla, men indledte derefter en solokarriere, der bl.a. har indeholdt samarbejde med guitarister fra andre musikalske genrer: John McLaughlin, Al Di Meola og George Dalaras.

Referencer

Eksterne henvisninger 

Flamencomusikere
Guitarister fra Spanien
Ramón Montoya

Ramón Montoya Salazar (2. november 1880 i Madrid – 20. juni 1949 smst) var en spansk flamencoguitarist. Det var i meget høj grad Montoya, der gjorde solokoncert for guitar til en acceptabel måde at spille flamenco. Før hans tid havde guitarens rolle stort set været begrænset til at akkompagnere sangere og dansere.

Flamencomusikere
Guitarister fra Spanien
Kongevand

Kongevand eller aqua regia er en blanding af 3 dele konc. saltsyre og 1 del konc. salpetersyre. Navnet kongevand kommer af at blandingen er i stand til at opløse metallernes konge, guld.

Når man blander de to syrer sker følgende reaktion:

Syrer
La Niña de los Peines

Pastora María Pavón Cruz med kunstnernavnet La Niña de los Peines (født 10. februar 1890 i Sevilla, Spanien, død 26. november 1969 i Sevilla) var en spansk flamencosangerinde. Hun anses for en af de største sangere eller sangerinder, som flamenco har frembragt.

Flamencomusikere
Sangere fra Spanien

Spaniere i 1900-tallet
Boise

Boise er hovedstaden og den største by i den amerikanske delstat Idaho, og administrativt centrum i det amerikanske county Ada County. Byen har (pr. 2010) et indbyggertal på 205.671, hvilket gør det til den fjerdestørste by i den nordamerikanske geografiske region Pacific Northwest. Målt på befolkningstal er det desuden den 104. største by i USA.

Boises borgmester er (pr. april 2011) David H. Beiter fra Demokraterne.

Kendte personer fra Boise 

 Robert Adler, opfinder
 William Agee, forretningsmand
 Joe Albertson, forretningsmand
 Kristin Armstrong, cykelrytter
 James Jesus Angleton, CIA-topchef
 Bill Buckner, baseballspiller
 John Sanford Cole, militærmand
 Heather Cox, sportsvært
 Frank Church, senator
 John M. Haines, borgmester
 Mark Gregory Hambley, ambassadør
 Gene Harris, jazzmusiker
 Michael Hoffman, regissør
 Howard W. Hunter, religiøs leder
 Dirk Kempthorne, borgmester
 George Kennedy, skuespiller
 Mark Levine, jazzmusiker
 Doug Martsch, musiker
 Brett Nelson, musiker
 Torrie Wilson, modell, bryder og entertainer

Ekstern henvisning 
 Boises hjemmeside (engelsk)

 
Byer i Idaho
Springfield (Illinois)

Springfield er hovedstad i den amerikanske delstat Illinois. Byen har  indbyggere. Springfield er administrativt centrum i det amerikanske county Sangamon County. Byen ligger ved den kendte vej Route 66.

Den senere præsident Abraham Lincoln startede sin politiske karriere i Springfield.

Referencer

Eksterne henvisninger 

 

Byer i Illinois
Frejs elskov

Frejs elskov er en fortælling fra den nordiske mytologi. 

Frej snød sig til et blik i Lidskjalv dengang Odin var ude for at forføre Rind. Her så han Gerd og blev straks forelsket i hende. Han sendte, efter flere dages elendighed over ikke at være i nærheden af hende, sin tjener Skirner af sted for at spørge hende om hun ville være interesseret i at møde ham. Skirner ville først ikke ride ind på en jættes gård midt i Jotunheim af frygt for ikke at vende tilbage og forlangte derfor at måtte ride på Frejs frygtløse hest, Frejfaxe. Endvidere forlangte han Frejs sværd, som af sig selv hugger i jættekød. Frej vil til Ragnarok inderligt fortryde, at han gav dette sværd fra sig, da han skal kæmpe mod Surt og tabe.

Gerd indvilligede i at mødes med Frej efter adskillige trusler, og de mødtes i en lille skovlund kaldet Barre et par dage efter. De forelskede sig øjeblikkeligt, og hun bor nu hos ham i Alfheim. Hendes forældre har ikke set hende siden, da de ikke tør nærme sig Asgård.

Se også 
Skirnismál

Frej
Litterære kilder til nordisk mytologi
Skirner

I nordisk mytologi er Skirner eller Skírnir (norrønt for den lyse) Frejs tjener. I historien om Frejs elskov, fortalt i digtet Skírnismál fra den Ældre Edda, bliver Skirner sendt som budbringer til Jotunheim for at arrangere et møde med jætten Gerd på Frejs vegne, mod at han får Frejs sværd i belønning. Gerd afviser dog at mødes med ham, indtil Skirner truer hende med Gambanteinn, en magisk tryllestav.

I kapitel 34 af Yngre Edda, i digtetGylfaginning, hjælper Skirner også Odin. Efter at Fenrisulven er sluppet væk, besøger Skirner dværgene i bjergene, der er kendt for deres smedekunst. Sammen smeder de den magiske kæde Gleipner, der skal lænke ulven.

Referencer 

Mennesker i nordisk mytologi
Frej
Gelgia

Gelgia er i nordisk mytologi navnet på det endeled i Gleipner som Fenrisulven blev bundet med.

 

Artefakter i nordisk mytologi
Iarngreiper

Iarngreiper (norrønt: Járngreipr [ˈjɑːrnˌɡrɛipz̠], "jerngribere") eller Iarnglofar (norrønt: Járnglófar [ˈjɑːrnˌɡloːvɑz̠], "jernhandsker") er i nordisk mytologi navnet på to jernhandsker, som er ejet af tordenguden Thor og som er et af gudens tre vigtigste ejendele, sammen med styrkebæltet Megingjord og den magiske hammer Mjølner, som de udgør et sæt sammen med.

Noter

Referencer

Simek, Rudolf (2007) translated by Angela Hall. Dictionary of Northern Mythology. D.S. Brewer. 

Artefakter i nordisk mytologi
Thor
Svalin

Svalin er i nordisk mytologi navnet på det skjold som befinder sig over jorden og beskytter den mod solens stråler.

Se også 
 Jordens atmosfære
 Ozonlaget

Artefakter i nordisk mytologi
Gimle (nordisk mytologi)

Gimle er i nordisk mytologi navnet på den hal, hvor de overlevende aser vil mødes efter Ragnarok 

Gimle er ligeledes den smukkeste bygning i hele Asgård og den eneste, der stadig står efter Ragnarok efter at have overlevet ildjætternes konge Surts ild. Deraf kommer navnet Gimle, der er oldnordisk og betyder ildlæ.

I profetien om Ragnarok, fremsagt af vølven, står der, at "ved himlens rand står den prægtige hal Gimle stadig og stråler som solen".

Steder i nordisk mytologi
Efterlivssteder
Forestillinger om himlen